CELEX: 62011CN0521
Language: hu
Date: 2011-10-12 00:00:00
Title: C-521/11. sz. ügy: Az Oberster Gerichtshof (Ausztria) által 2011. október 12-én benyújtott előzetes döntéshozatal iránti kérelem — Amazon.com International Sales Inc. és társai kontra Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH

28.1.2012   
            
            
               HU
            
            
               Az Európai Unió Hivatalos Lapja
            
            
               C 25/27
            
         
      Az Oberster Gerichtshof (Ausztria) által 2011. október 12-én benyújtott előzetes döntéshozatal iránti kérelem — Amazon.com International Sales Inc. és társai kontra Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH
      (C-521/11. sz. ügy)
      (2012/C 25/46)
      Az eljárás nyelve: német
      
         A kérdést előterjesztő bíróság
      
      Oberster Gerichtshof
      
         Az alapeljárás felei
      
      
         Felperesek: Amazon.com International Sales Inc., Amazon EU Sàrl, Amazon.de GmbH, Amazon.com GmbH, in Liquidation, Amazon Logistik GmbH
      
         Alperes: Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH
      
         Az előzetes döntéshozatalra előterjesztett kérdések
      
      
                  1.
               
               
                  A 2001/29/EK irányelv 5. cikke (2) bekezdésének b) pontja értelmében vett „méltányos díjazásról” van-e szó akkor, ha
                  
                              a)
                           
                           
                              a 2001/29/EK irányelv 2. cikke értelmében vett jogosultakat kizárólag jogkezelő szervezet útján érvényesíthető jogosultság illeti meg a megfelelő díjazásra azzal szemben, aki a műveik többszörözésére alkalmas hordozóanyagot belföldön elsőként hozza forgalomba visszterhesen, üzletszerű jelleggel,
                           
                        
                              b)
                           
                           
                              e jogosultság nem függ attól, hogy a forgalomba hozatalra közbenső értékesítők, természetes vagy jogi személyek részére nem magáncélú felhasználás céljából vagy természetes személyek részére magáncélú felhasználás céljából kerül-e sor,
                           
                        
                              c)
                           
                           
                              azt azonban, aki a hordozóanyagot a jogosult beleegyezése alapján használja fel többszörözésre, vagy azt a végső fogyasztók részére történő értékesítés előtt újra exportálja, a jogkezelő szervezettel szemben a díjazás visszatérítéséhez való jog illeti meg?
                           
                        
            
                  2.
               
               
                  Az 1. kérdésre adandó nemleges válasz esetén:
                  
                              2.1.
                           
                           
                              A 2001/29/EK irányelv 5. cikke (2) bekezdésének b) pontja értelmében vett „méltányos díjazásról” van e szó akkor, ha az 1. kérdés a) pontja szerinti jogosultság csak a hordozóanyagot magáncélú többszörözésre felhasználó természetes személyek részére történő forgalomba hozatal esetén áll fenn?
                           
                        
                              2.2.
                           
                           
                              A 2.1. kérdésre adandó igenlő válasz esetén:
                              A természetes személyek részére történő forgalomba hozatal esetén azt kell-e feltételezni az ellenkező igazolásáig, hogy a természetes személyek a hordozóanyagot magáncélú többszörözésre fogják felhasználni?
                           
                        
            
                  3.
               
               
                  Az 1. vagy a 2.1. kérdésre adandó igenlő válasz esetén:
                  Levezethető-e a 2001/29/EK irányelv 5. cikkéből vagy az uniós jog valamely más rendelkezéséből, hogy a jogkezelő szervezet által érvényesítendő, méltányos díjazásra való jogosultság nem áll fenn akkor, ha a jogkezelő szervezetet törvény kötelezi arra, hogy a bevétel felét ne a jogosultaknak fizesse ki, hanem azt szociális és kulturális intézményekre fordítsa?
               
            
                  4.
               
               
                  Az 1. vagy a 2.1. kérdésre adandó igenlő válasz esetén:
                  Ellentétes-e a 2001/29/EK irányelv 5. cikke (2) bekezdésének b) pontjával vagy az uniós jog valamely más rendelkezésével a jogkezelő szervezet által érvényesítendő, méltányos díjazásra való jogosultság, ha a hordozóanyag forgalomba hozatala ellenében valamely másik tagállamban — jóllehet alkalmasint az uniós joggal ellentétes jogalapon — már sor került a megfelelő díj megfizetésére?